google/wiki40b huggingface dataset:
A. Roy Knabenshue

Biografi

Han ble født den 15. juli 1875 i Lancaster, Ohio, sønn av Salome Matlack og Samuel S. Knabenshue, en pedagog og politisk skribent for Toledo Blade i mange år, tjenestegjorde som USAS konsul i Belfast, Irland, fra 1905 til 1909, og som generalkonsul i Tianjin, Kina, fra 1909 til 1914.
Han utførte barnstorming og arbeidet som general manager for Wright Exhibition Team. Fra 1933 til 1944 arbeidet han for National Park Service og i en bedrift i Los Angeles, California som modifiserte eldre fly.
I 1958 fikk han et hjerteinfarkt. Han fikk et nytt infarkt i sitt andre hjem i en trailerpark i Arcadia, California 21. februar 1960. Han døde den 6. mars 1960 i Evergreen Sanatorium i Temple City, California.
Han ble  gravlagt 9. mars 1960 i Portal of the Folded Wings Shrine to Aviation i Valhalla Memorial Park Cemetery i North Hollywood, California.
Tunduma

Tunduma er en by på grensen mellom Tanzania og Zambia. Den ligger i Tanzania, i Mbeya-regionen. I byen er det grensestasjoner for både TanZam-vegen og TAZARA jernbanen (som har stasjon der). Den ligger 113 km sydvest for Mbeya. Det var tidligere et veikryss mellom (uasfalterte) veier via Sumbawanga gjennom de øde vestlige distrikter i Tanzania til Kasulu og Kibondo i nordvest. Etter folketellingen i 2002 hadde stedet 34 461 innbyggere.
Norgesmesterskapet i alpint 1980

Norgesmesterskapet i alpint 1980 var det norske mesterskapet i alpin skiidrett. Mesterskapet ble arrangert på Oppdal fra 1. til 3. februar.
Thomas Ewing

Biografi

Ewing begynte som student ved Ohio University, hvor han studerte rettsvitenskap under Philemon Beecher. Han innledet sin karriere som advokat i Lancaster i Ohio i 1816. Etter å arbeidet i flere år ble han i 1831 valgt inn som medlem av USAs senat fra Ohio, et verv han hadde til 1837. I 1841 ble han utnevnt til landets neste finansminister av William Henry Harrison, et verv han fikk beholde av etterfølgeren John Tyler etter at Harrison døde av lungebetennelse. 
Etter at indredepartementet ble grunnlagt i 1849 ble Ewing utnevnt til indreminister av president Zachary Taylor, men forlot embetet året etter til fordel for å etterfølge Thomas Corwin i senatet, som hadde blitt valgt til landets neste finansminister. Ewing lyktes for øvrig ikke å bli gjenvalgt som senator. 
Ewing ble utnevnt til USAs krigsminister i 1868 av president Andrew Johnson, men utnevnelsen ble ikke gjennomført på grunn av at senatet ikke ville godkjenne ham som minister. Nettopp avskjeden av daværende krigsminister Edwin Stanton i forkant av 1868 førte til at Johnson ble stilt for riksrett. Ewing giftet seg i perioden etter med Maria Wills Boyle og ble stefar til kommende general William Tecumseh Sherman. 
I forkant av sin død den 26. oktober 1871 i Lancaster var Ewing en av de siste gjenlevende medlemmene av kabinetene til president Harrison og president Tyler. Den daværende guvernøren av Ohio og kommende president Rutherford B. Hayes var for øvrig kistebærer i hans begravelse.
Carlsenøya

Carlsenøya er en av Rønnbeckøyane, sørøst i Hinlopenstretet og nordøst av Kapp Weyprecht på Spitsbergen.
Øyen er en lav basaltklippe med høyeste punkt 10 moh. Nærmeste øyer er Qvaleøya ca 350 m mot vest og Nedrevågøya ca 2,4 km mot øst, ellers ligger noen holmer i nord og østlig retning.
Dyrelivet består i stor grad av isbjørn.
Navnet har Carlsenøya fått etter ishavsskipper og utforsker Elling Carlsen.
Sockenplan tunnelbanestasjon

Sockenplan tunnelbanestasjon er en stasjon på Stockholms tunnelbane. Den ligger i bydelen Enskedefältet i Söderort i Stockholm kommune.
Stasjonen trafikkeres av T-bane 1 (grønn linje) og ligger mellom Enskedevägen og Enskedefältets skola. Den ble åpnet 9. september 1951. Den består av en utendørs plattform med inngang i den nordre delen.
Hune kirke

Inventar

Blant severdighetene i Hune kirke er kirkeskipene «Familie Minde», en fregatt og «København», et skoleskip, «Jomfru Maria», treskulptur fra 1400-tallet og korbuekrusifiks, også det treskjærerarbeide fra 1400-tallet.
Paka gasskraftverk

Paka gasskraftverk er et varmekraftverk i Paka i delstaten Terengganu i Malaysia. Det har en installert produksjonskapasitet på 832 MW fordelt på 2 blokker á 416 MW hver med kogenerasjon. Teknologien er levert av bl.a Siemens.
Brenselkilden er primært naturgass. Anlegget ble utbygd med driftsstart i 1994. Operatør er selskapet YTL Power International Corp Bhd. Anlegget leverer også fjernvarme til industrien.
Carl Fredrik Meinander

Karriere

Under sin tid ved Arkeologiske kommisjonen – amanuensis 1947–57, intendant 1957–70 og siden professor – ledet C. F. Meinander et stort antall utgravninger i Österbotten, i Saimenområdet og framfor alt på Åland. Han interesserte seg spesielt for Ålands steinalder. 
Meinander deltok i 1950 som første utlandske arkeolog etter andre verdenskrigen i utgravninger i Novgorod og 1958 i Vologda. I 1960 ble Meinander valgt til medlem av den samnordiske nubiakomiteen, som innenfor Unescos ramme undersøkte de fortidslevninger som var truet av Aswandammen og var som leder for den første nordiske arkeologiske ekspedisjonen til Nubia.

Subneolittisk kultur

I Finland markeres overgangen mellom mesolittisk og neolittisk tid av kamkeramikkens introduksjon. Mens de egentlige neolittiske kulturene karakteriseres av jordbruksøkonomi, har den kamkeramiske kulturen benevnt som en "subneolitisk kultur". Termen har blitt lansert av Meinander, som gitt den følgende innhold: med subneolittisk kultur forstås en kultur som er samtidig med de neolittiske kulturene og som har overtatt visse tekniske oppfinnelser fra disse, men som ikke er jordbrukere og ikke holder seg med kvegbuskap.

Åland

Den eldste gropkeramiske boplassen på Åland er Kolsvidja i Sund, som ble undersøkt av Meinander i 1952. 
Han skrev en dyppløyende biografi om Carl Axel Nordman (1991).

Kiukaiskulturen

Meinander har behandlet Kiukaiskulturen i en omfattende monografi Die Kiukaiskultur som utkom i 1954. Liksom Aarne Äyräpää anser Meinander at man finner en viss innflytelse fra båtøkskulturen innen Kiukaiskulturen, men understreker at disse var av mindre betydning for framveksten av den senneolitiske kulturen. Kiukaiskulturen kan i alt vesentlige oppfattes som en fortsettelse på kystens kamkeramiske kultur.

Bronsealder

I 1954 framla Meinander sin doktoravhandling Die Bronzezeit in Finnland, som fortsatt kan betraktes som standardverket om Finlands bronsealder. (Funnmaterialet har blitt klassifisert i henhold til Oscar Montelius periodeinndelning).

Kontinuitet

I motsetning til tidigere forskning hevdet Meinander at steinalderens kulturmønster kan spores i bronsealderen, som i sin tur uten større dramatikk går over i eldre jernalder. I spørsmålet om bosettingskontinuitet fra bronsealderen til jernalderen har Meinander tatt standpunkt. Det var i sørvest Finland som det var spørsmålstegn ved kontinuiteten, ikke så mye i innlandet. På 1950- og 1960-tallet ble det gjort funn som forandret vår oppfattelse av kulturforholdene og kontinuitet i kystsonen. Meinander kaster lys over dette i det epokegjørende arbeidet Dåvits. En essä om förromersk järnålder (1969), hvor han utvetydig viste at Alfred Hackmans allment hyllede tese ikke lenger kunne forsvares. C.F. Meinanders forskning omkring spørsmålet om befolkningskontinuitet var banebrytende. I våre dager tviler ikke arkeologien på at kystens jernaldersbebyggelse stammer fra steinaldere.
Ludvig Munthe (biskop)

Ludvig Hanssøn Munthe (født 2. august 1593 i Tikøb, Region Hovedstaden i Danmark, død 3. desember 1649 i Bergen) var biskop av Bjørgvin fra 1636. Han kom som den første av Muntheslekten til Norge om ettermiddagen den 13. mars 1637 for å ta sitt bispedømme i besittelse.

Bakgrunn

Han var sønn av sogneprest Hans Ludvigssøn Munthe (1560–1601) og Anne Catharina de Fine (1566–1601). Munthe tilhørte en presteslekt. Begge foreldrene døde under pesten i 1601, og Ludvig fikk sin skolegang hos farbroren i Lund. 
I 1613 ble han immatrikulert ved universitetet i København, der han ble baccalaureus 1616 og magister 1619. 1616 ble han lærer ved katedralskolen i Lund, men sa opp etter kort tid for å bli huslærer for flere av sønnene til adelsmannen Otto Lindenov. Dette medførte to lange utenlandsreiser. I nærmere seks år oppholdt han seg ved tyske universiteter og fikk god kjennskap til samtidens teologiske og religiøse retninger.

Prest

I 1624 ble han sogneprest til Nordre Borreby i Skåne og i 1634 hoffpredikant for kong Christian IV.

Biskop

I 1636 ble Ludvig Munthe utnevnt til biskop i Bergen og ankom byen i mars 1637. Som biskop arbeidet han særlig med å utvikle skolen og folkedannelse gjennom liturgi og fromhetsliv. Etter bybrannen i 1640 fikk han gjenreist latinskolen og utvidet forkynnelses- og undervisningsvirksomheten. Noe av dette var rettet mot «hedenske og papistiske skikker»  i form av folkelige fastelavnsopptog og prosesjoner. 
Biskop Munthe utgav en katekismeforklaring i 1644. Også her kritiserer han folkelige skikker, blant annet bruk av helgenbilder og valfart til Røldal. Munthe representerte i sitt virke tidens da utbredte lutherske ortodoksi.

Familie og etterslekt

Han var gift med Ingeborg Sørensdatter Friis, datter av slottsskriver Søren Friis. Datteren Elisabeth Munthe ble gift med Christen Paus, borgermester i Bergen. Ludvig Munthe ble gjennom sin datter Abel (1628–1676) som ble gift med magister Peder Lem (1617-1663), morfar til Ludvig Holberg, som ble oppkalt etter ham.
Hvorfor de kongelige ikke har krone på hodet

Annet

Hvorfor de kongelige ikke har krone på hodet ble omarbeidet til figurteater av Hordaland teater som viste forestillingen fra høsten 2006, blant annet i en turne finansiert av Den kulturelle skolesekken.
Også tegneren og biografen Tor Bomann-Larsen har laget en billedbok om kronprins Olav og foreldrenes møte med den norske skitradisjonen. Den enkle boka er skrevet på rim og heter Olavs første skitur. Den ble utgitt på Cappelen første gang i 1990. Året etter kom den samme historien som tegnefilm.
Biantidae

Utseende

Små til middelsstore (1,5-5,5 mm) vevkjerringer med forholdsvis lange bein. Som andre Laniatores har de kraftige pedipalper med store pigger. På farge er de ofte mørkbrune, eller gule med mørke tegninger.

Utbredelse

Familien er først og fremst utbredt i Afrika, India og Madagaskar, men underfamilien Stenostygninae lever i Vestindia, én art også på fastlandet i Sør-Amerika.
Kurt von Plettenberg

Familie

Plettenberg nedstammet fra en aristokratisk familie fra Westfalen i Tyskland. Hans far var Karl von Plettenberg (1852-1938). Han var gift med Arianne Freiin von Maltzahn og de hadde to døtre og en sønn sammen.

Liv og arbeide

Kurt Freiherr von Plettenberg studerte jus og skogbruk ved universitetene Christian-Albrechts-Universität zu Kiel, Université de Lausanne, Berlin, Ludwig-Maximilians-Universität München og Eberswalde. Hans studier ble midlertidig avbrutt av første verdenskrig. Han ble regional skogdirektør i Reich Forest Office. I 1937 trakk ha seg fra skogbruket etter eget ønske, fordi det politiske syn i det nasjonalsosialistiske regimet var i strid med hans eget.
Han arbeidet deretter for den tidligere fristat Schaumburg-Lippe. I 1939 ble han innkalt til hæren og utmerket  seg i tjenesten som bataljonensleder og sjef for et infanteriregiment. Kurt von Plettenberg ble arrestert i begynnelsen av mars 1945. For å unngå å forråde sine venner under tortur, kastet han seg ut av et vindu i tredje etasje i Gestapos hus i Prinz-Albrecht-Straße i Berlin.
North American T-28 Trojan

Operatører

Den argentinske marine fikk overført tilsammen 64 Sud-Aviation T-28P Fennec fra det franske flyvåpenet i 1966/67. De fleste av disse ble modifisert for bruk på hangarskip og flytypen tjenestegjorde både på Independencia og 25 de Mayo til begynnelsen av 70-tallet. De ble tatt helt ut av tjeneste i 1978. Minst ni T-28P Fennec ble overført til Uruguays marine i 1979/80.
Seks North American T-28R-1 Trojan ble innkjøpt av den brasilianske marine i 1963. Disse ble operert fra hangarskip til 1965 da de ble overført til flyvåpenet hvor de tjenestegjorde til 1972.
Filippinene hadde 60 North American T-28D. Tatt ut av tjeneste i 1992.
88 North American T-28D ble levert til Thailand fra 1961/62. Tatt ut av tjeneste i 1993.
Uruguay fikk ni Sud-Aviation T-28P Fennec fra Argentina i 1979. En av dem ble solgt videre til Canada i 1988. De ble tatt ut av tjeneste på slutten av 80-tallet, men i 1997 ble noen fly igjen satt i tjeneste.
CECED

Conseil Européen de la Construction d’Electro-Domestiques (CECED) er en paraplyorganisasjon bestående av produsenter av husholdningsprodukter (for eksempel hvitevarer) i Europa.
CECED er for eksempel ansvarlig for en produsentuavhengig (interoperabel) kommunikasjonsprotokoll, CHAIN, for intelligent tilkopling av hvitevarer.
Noen av medlemmene av CECED er: BSH Hausgeräte (Bosch and Siemens Home Appliances Corp.), Electrolux, Candy, Indesit, Gorenje, Fagor og Miele.
Grunnleggereffekten

Eksempel

Et frø fra en plante blåser fra fastlandet og over på en øy i nærheten. Der finnes det ikke lignende planter og dette frøet utvikler seg til en ny art som har forskjellige egenskaper fra de den stammet fra på fastlandet.
Rufus Wainwright

Liv og virke

Rufus Wainwright begynte å spille piano i seksårsalderen, og allerede før han var tretten år turnerte han sammen med sin søster Martha, moren Kate og tanten Anna under navnet McGarrigle Sisters and Family. Hans sang «I'm Running», som han fremførte i filmen Tommy Tricker and the Stamp Traveller ble nominert til Genie Award i 1989 for Beste originalsang og førte også til nominasjon for Juno Award i 1990 for Mest lovende mannlige vokalist.
Selv om han er født i USA, identifiserer Wainwright seg sterkt med Canada og har fortsatt en bolig der. Han bodde i Montréal sammen med sin mor det meste av barndommen og var en gang iblant på McGill University, hvor han studerte både klassisk og «rocke»-piano. I tillegg har han skrevet flere sanger på fransk.
Wainwrights album Want Two ble utgitt 16. november 2004. Dette må ses i sammenheng med 2003-utgivelsen Want One. En live iTunes-session EP med tittelen «Alright Already» ble lansert 15. mars 2005. Han filmdebuterte i The Aviator, og opptrer også i filmen Heights. Albumet Release the Stars ble utgitt 15. mai 2007. Hans seneste album er All Days Are Nights: Songs for Lulu fra 2010.
I juli 2006 opptrådte han på Quart-festivalen i Kristiansand. Han spilte på Norwegian Wood-festivalen i Oslo 14. juni 2008, og har også besøkt Norge ved flere andre anledninger.
Wainwright er åpent homofil, og har vært partner med Jörn Weisbrodt i flere år. Den 2. februar 2011 ble Wainwright far til Viva Katherine Wainwright Cohen . Hennes mor er Wainwrights barndomsvenninne Lorca Cohen, datter av Leonard Cohen.
Józef Piłsudskis allé

Historie

I 1840 ble Nowa Dzielnica («Den nye bydel») opprettet i Łódź. Gjennom dette området ble en sentral, bred gate anlagt kalt for Ulica Główna («Hovedgaten»). Den hadde sin begynnelse ved Piotrkowska-gaten og ende ved Targowa-gaten, like ved Rynek Wodny («Vanntorget», i dag Plac Zwycięstwa, «Seiersplassen») og Park Źródliska. Gaten bandt opprinnelig landsbyen Rokiciny sammen med Łódź, og ble kalt for Ulica Rokicińska («Rokicińska-gaten»). 
Under den tyske okkupasjonen av Polen ble gatens navn forandret til Rudolf-Hess-Straße, og i kommunisttiden først til Ulica Główna og så Ulica Józefa Stalina («Josef Stalins gate»). I det selvstendige Polen fikk gaten navnet Aleja Adama Mickiewicza («Adam Mickiewicz’ allé»), og fra 1990 dagens Aleja Józefa Piłsudskiego.
Logikk

Logikk er læren om lovene og reglene som gjør tenkningen, resonneringen og argumentasjonen gyldig («logisk»).
Den klassiske logikk går tilbake på Aristoteles’ syllogismelære. Helt siden den gang har logikken utgjort en av filosofiens hoveddisipliner.
Den moderne logikk kan spores tilbake til 1800-tallet. Det var på denne tiden at bl.a. George Boole, Augustus De Morgan og Gottlob Frege gjorde de første forsøkene på gi logikken en matematisk fremstilling (se boolsk algebra og formal logikk). Den moderne logikkens mest grunnleggende gren er setningslogikken. Andre grener er predikat-, klasse- og relasjonslogikken.
I løpet av 1900-tallet ble logikken videre utvidet til å gi rom for usikkerhet og sannsynlighet. Resultatet var utviklingen av bl.a. flerverdi-, fuzzy- og kvantelogikken.
Michael McKevitt

Bakgrunn og aktivitet

McKevitt ble med i Den provisoriske IRA under utbruddet av the Troubles. I februar 1975 ble han skutt i kneet av Den offisielle IRA under en feide mellom de to organisasjonene.
McKevitt ble utvist fra gruppen the Real IRA, etter en uenighet mellom en gruppe av Real IRA-fanger i Portlaoise Prison og ledelsen. Fangene utstedte en erklæring som krevde at ledelsen skulle gå av og hevdet at et kriminelt element hadde tatt over. McKevitt og hans tilhenger dannet en gruppe som het the New Republican Forum.
Afrotropis

Afrotropis (også kalt den afrotropiske faunaregion, den afrotropiske økosone eller den etiopiske region) er en økosone som omfatter Afrika sør for Sahara samt de sørlige delene av Arabia. Sonen omfatter store arealer av varme, tørre savanner og halvørkener, men også tropisk regnskog og fjellområder. Regionen grenser mot Palearktis i nord. Unike underområder er Cape floraregion i det sørligste Afrika, og Madagaskar. Regionen er særlig kjent for sitt store mangfold av store pattedyr på savannene.

Karakteristiske pattedyr

Regionen har et stort mangfold av store pattedyr, særlig i gruppen slirehornede dyr (antiloper). Karakteristiske grupper for regionen i dag er flodhester (Hippopotamidae), jordsvin (Tubulidentata, med bare en art), klippegrevlinger (Hyracoidea), springspissmus (Macroscelidea), gullmoldvarper (Chrysochloridae), børstepinnsvin (Tenrecidae) og sjiraffer (Giraffidae). Hyener (Hyaenidae) er også karakteristiske for Afrotropis, men en art finnes også i Asia. Flere av disse gruppene har tidligere hatt en videre utbredelse, men lever i dag bare igjen i Afrotropis.
Velkjente, karakteristiske arter som er vidt utbredte i regionen er blant andre afrikansk elefant (Loxodonta africana), afrikabøffel (Syncerus caffer), gnu (Connochaetes taurinus) og serval (Felis serval). Løve (Panthera leo) og gepard (Acinonyx jubatus) finnes i dag nesten utelukkende i den afrotropiske regionen men har tidligere hatt mye videre utbredelser.

Karakteristiske fugler

Selv om den afrotropiske regionen har et stort mangfold av fuglearter, er det få grupper som er unike for denne regionen. En av årsakene til at fuglefaunaen ligner mye på den i Palearktis og Orientalis er det store innslaget av trekkfugler som vandrer mellom de ulike regionene. En unik art for Afrotropis er strutsen (Struthio camelus), som ikke har noen nålevende, nære slektninger. Andre unike fuglegrupper er musfugler (Coliiformes), turakoer (Musophagidae), spettehærfugler (Leptosomatidae) og hjelmvarslere (Prionopidae).  Asitier (Philepittidae) og vangaer (Vangidae) finnes bare på Madagaskar.

Virvelløse dyr

Den Afrotropiske region har relativt få unike grupper, men den nyoppdagede insektordenen Mantophasmatodea ser ut til å være rent afrotropisk i dag, selv om man kjenner fossiler fra andre områder. Store deler av den afrotropiske region er tørre områder der grupper som termitter, solifuger og skorpioner er ganske fremtredende. På grunn av de store mengdene med ville hovdyr har regionen også et stort mangfold av gjødselbiller (Scarabaeidae). Av sommerfugler er de store, kraftige artene i gruppen Charaxini et karakteristisk innslag, men de finnes også i Sør-Europa og Asia.
Fylkesvei 341 (Rogaland)

Fylkesvei 341 i Rogaland gikk mellom Riska gamle kirke og Hommersåk kai i Sandnes. Veien var 560 meter lang.
2019 ble veien del av fylkesvei 516.
Mary Seymour

Mary Seymour (født 30. august 1548, død en gang etter 1550 ?) var det eneste barn etter Thomas Seymour, 1. baron Seymour av Sudeley, og Katarina Parr, enke etter Henrik VIII av England. Komplikasjoner fra Marys fødsel krevde livet til hennes mor den 5. september 1548, og hennes far ble henrettet mindre enn et år senere for forræderi mot kong Edvard VI av England.
I 1549 vedtok den engelske parlamentet en lov (3 & 4 Edw. 6 C A P. XIV) som fjernet eiendomsretten hennes far hadde fra Mary og overførte dem til kronen. Da hennes mors rikdom ble etterlatt helt og holdent til hennes far og senere konfiskert av kronen ble Mary etterlatt som en nødlidende foreldreløs i omsorgen til Catherine Willoughby, 12. baronesse Willoughby de Eresby og hertuginne av Suffolk. Etter 1550 forsvant Mary helt og holdent fra de historiske kilder, noe som har ført til konklusjonen at hun ikke levde lenge etter at hun fylte to år.

Spekulasjoner om Marys voksne liv

Det har vært en del spekulasjoner om Mary Seymour, men de fleste har vært preget av svært lite substans.
Den viktorianske forfatteren Agnes Strickland hevder i hennes biografi over Katarina Parr at Mary Seymour overlevde barndommen og at hun faktisk giftet seg med Edward Bushel, et medlem av husholdningen til dronning Anna av Danmark, men det er ingen samtidig bevis som støtter dette.
Mary var også antatt å ha blitt fjernet og sendt til Wexford i Irland hvor hun vokste opp i omsorgen av den protestantiske familie Hart som hadde drevet med piratvirksomhet utenfor irskekysten under beskyttelse av et arrangement hvor Thomas Seymour delte overskuddet.
En ring formet som en skråvinklet firkant med inskripsjonen «What I have I hold» («Hva jeg har jeg holder») skal etter sigende ha vært en tidlig gave til Thomas fra hans bror Edward og som skal ha bli gitt videre fra Marys etterkommere fram til minst 1927.
Den fiktive fortellingen The Red Queen's Daughter (Den røde dronnings datter) av Jacqueline Kolosov sentrerte rundt Mary Seymour og spekulerte i et liv hvor hun aldri giftet seg og ble hoffdame hos dronning Elizabeth I av England.
Magat-demningen

Magat-demningen er en demning og et vannkraftverk i elva Magat – ei sideelv til vassdraget Cagayan på Luzon, Filippinene. Kraftverket har en kapasitet på 360 MW, og stod ferdig i 1984 og var da Filippinenes største demning. Driften av demningen utføres av National Irrigation Authority (NIA), mens kraftproduksjonen opprinnelig ble driftet av National Power Corporation (NPC) men privatisert i 2007 og overdratt til driftsselskapet SN Aboitiz Power Inc.
Dammen er en steinfyllingsdam med et vannfall på 81 meter. Reservoaret som demmes opp er på 117 km². Demningen gir både vannkraft og irrigasjon for 85 000 hektar med jordbruksland rundt byen og distriktet Isabela. Demningen ble delvis ødelagt av jordskjelv på Luzon og har fått forkortet levetid.
The Perks of Being a Wallflower

Om filmen

Filmen er skrevet og regissert av Stephen Chbosky, produsert av John Malkovich, og har Logan Lerman, Emma Watson og Ezra Miller i hovedrollene.
Boken som denne filmen er basert på er for øvrig også skrevet av Chbosky. Filmen hadde norsk premiere 9. november 2012 og fikk gode kritikker i amerikanske medier, med en foreløpig oppslutning på 85% på filmanmeldersiden Rotten Tomatoes. Dessuten har filmen så langt et snitt på 8,3 poeng etter over 30.000 stemmer på den brukerbaserte nettsiden Internet Movie Database.

Handling

Charlie (Logan Lerman) er en femten år gammel outsider som sliter med både selvmordet til sin beste venn og sin egen mentale sykdom. Han har generelt hatt en vanskelig oppvekst og ser ingen tegn til at det skal bli noe særlig bedre på high school. Men når han begynner på skolen blir han tatt under vingene til to sisteårselever, de eksentriske og sympatiske stesøsknene Sam (Emma Watson) og Patrick (Ezra Miller). Patrick er homofil og blir mobbet på skolen, og Sam har også sine egne problemer fra fortiden som hun fremdeles strever med. De kjenner seg igjen i Charlie, innlemmer ham i sin lille sammensveisede vennegruppe som har hengt sammen siden barnehagen, og får ham til å innse at det faktisk foregår en verden utenom ham selv. Charlie opplever også sin første kjærlighet når han umiddelbart faller pladask for Sam.